CELEX: 32016D0335
Language: mt
Date: 2016-03-07 00:00:00
Title: Deċiżjoni ta' Implimentazzjoni tal-Kummissjoni (UE) 2016/335 tas-7 ta' Marzu 2016 li tagħti derogi mir-Regolament (UE) Nru 691/2011 tal-Parlament Ewropew u tal-Kunsill dwar il-kontijiet ekonomiċi ambjentali Ewropej fir-rigward ta' Spanja, Franza, l-Italja u Ċipru (notifikata bid-dokument C(2016) 1341) (Test b'rilevanza għaż-ŻEE)

9.3.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 62/18
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/335
   tas-7 ta' Marzu 2016
   li tagħti derogi mir-Regolament (UE) Nru 691/2011 tal-Parlament Ewropew u tal-Kunsill dwar il-kontijiet ekonomiċi ambjentali Ewropej fir-rigward ta' Spanja, Franza, l-Italja u Ċipru
   
      
         (notifikata bid-dokument C(2016) 1341)
      
   
   (It-testi bl-Ispanjol, bil-Franċiż, bit-Taljan u bil-Grieg biss huma awtentiċi)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 691/2011 tal-Parlament Ewropew u tal-Kunsill tas-6 ta' Lulju 2011 dwar il-kontijiet ekonomiċi ambjentali (1), u b'mod partikolari l-Artikolu 8(1) tiegħu,
   Billi:
   
               (1)
            
            
               Skont l-Artikolu 8(1) tar-Regolament (UE) Nru 691/2011, il-Kummissjoni tista' tadotta atti ta' implimentazzjoni bil-għan li tagħti derogi lill-Istati Membri matul il-perjodi tranżizzjonali li hemm referenza għalihom fl-Annessi tar-Regolament (UE) Nru 691/2011, f'każ li s-sistemi tal-istatistika nazzjonali jkunu jeħtieġu adattamenti kbar.
            
         
               (2)
            
            
               Ir-Renju ta' Spanja, ir-Repubblika Franċiża, ir-Repubblika Taljana u r-Repubblika ta' Ċipru talbu derogi bħal dawn minħabba l-ħtieġa ta' adattamenti kbar fis-sistemi tal-istatistika nazzjonali tagħhom sabiex jikkonformaw mar-Regolament (UE) Nru 691/2011. Dawn id-derogi għandhom jingħataw lil dawk l-Istati Membri li għamlu t-talba.
            
         
               (3)
            
            
               Il-miżuri stipulati f'din id-Deċiżjoni huma skont l-opinjoni tal-Kumitat tas-Sistema Ewropea tal-Istatistika,
            
         ADOTTAT DIN ID-DEĊIŻJONI:
   Artikolu 1
   Id-derogi mir-Regolament (UE) Nru 691/2011, kif stabbilit fl-Anness ta' din id-Deċiżjoni, qed jingħataw lir-Renju ta' Spanja, lir-Repubblika Franċiża, lir-Repubblika Taljana u lir-Repubblika ta' Ċipru.
   Artikolu 2
   Din id-Deċiżjoni hija indirizzata lir-Renju ta' Spanja, lir-Repubblika ta' Franza, lir-Repubblika Taljana u lir-Repubblika ta' Ċipru.
   
      Magħmul fi Brussell, is-7 ta' Marzu 2016.
      
         
            Għall-Kummissjoni
         
         Marianne THYSSEN
         
            Membru tal-Kummissjoni
         
      
   
   
      (1)  ĠU L 192, 22.7.2011, p. 1.
   
      ANNESS
      
         DEROGI
      
      
                  Stat Membru
               
               
                  Deroga
               
               
                  Tmiem id-deroga
               
            
                  Ir-Renju ta' Spanja
               
               
                  Anness V — Kontijiet tas-settur tal-prodotti u s-servizzi ambjentali
               
               
                  Il-31 ta' Diċembru 2018
               
            
                  Ir-Repubblika Franċiża
               
               
                  Anness VI — Kontijiet tal-flussi fiżiċi ta' enerġija. Tabella tal-użi tal-flussi fiżiċi ta' enerġija (it-tabella B): l-użu totali u t-tqassim ta' prodotti “P.14 Motor spirit (mingħajr bijo)”, “P.17 Diżil tat-trasport (mingħajr bijo)” u “P.24 Bijofjuwils likwidi”
               
               
                  It-30 ta' Settembru 2019
               
            
                  Anness VI — Kontijiet tal-flussi fiżiċi ta' enerġija. Tabella tal-użu fiżiku ta' flussi ta' enerġija rilevanti għall-emissjonijiet (it-tabella C): l-użu totali u t-tqassim ta' prodotti “P.14 Motor spirit (mingħajr bijo)”, “P.17 Diżil tat-trasport (mingħajr bijo)” u “P.24 Bijofjuwils likwidi”
               
               
                  It-30 ta' Settembru 2019
               
            
                  Anness VI — Kontijiet tal-flussi fiżiċi ta' enerġija. Tabella ta' konkordanza (it-tabella E): il-prodotti “P.14 Motor spirit (mingħajr bijo)”, “P.17 Diżil tat-trasport (mingħajr bijo)” u “P.24 Bijofjuwils likwidi”
               
               
                  It-30 ta' Settembru 2019
               
            
                  Ir-Repubblika Taljana
               
               
                  Anness V — Kontijiet tas-settur tal-prodotti u s-servizzi ambjentali
               
               
                  Il-31 ta' Diċembru 2018
               
            
                  Ir-Repubblika ta' Ċipru
               
               
                  Anness IV — Kontijiet tal-infiq għall-protezzjoni ambjentali
               
               
                  Il-31 ta' Diċembru 2019
               
            
                  Anness V — Kontijiet tas-settur tal-prodotti u s-servizzi ambjentali
               
               
                  Il-31 ta' Diċembru 2019
               
            
                  Anness VI — Kontijiet tal-flussi fiżiċi ta' enerġija.
               
               
                  It-30 ta' Settembru 2019